paragraph_text: Centralni nacionalni komitet Kraljevine Jugoslavije (CNK KJ) bilo je najviše političko tijelo koje je formirao pukovnik Draža Mihailović na Ravnoj gori sredinom kolovoza 1941. kao političko tijelo u okviru organizacije JVuO. Tijekom rata Centralni komitet je stalno proširivan. U njemu su bili ljudi iz vodstva gotovo svih srpskih građanskih stranaka, uključujući i socijaliste.